CELEX: 32006R1647
Language: da
Date: 2006-11-07 00:00:00
Title: Rådets forordning (EF) nr. 1647/2006 af 7. november 2006 om ændring af forordning (EF) nr. 974/98 om indførelse af euroen

9.11.2006   
            
            
               DA
            
            
               Den Europæiske Unions Tidende
            
            
               L 309/2
            
         
      RÅDETS FORORDNING (EF) Nr. 1647/2006
   af 7. november 2006
   om ændring af forordning (EF) nr. 974/98 om indførelse af euroen
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 123, stk. 5,
   under henvisning til forslag fra Kommissionen,
   efter høring af Europa-Parlamentet,
   under henvisning til udtalelse fra Den Europæiske Centralbank (1), og
   ud fra følgende betragtninger:
   
               (1)
            
            
               I henhold til Rådets forordning (EF) nr. 974/98 af 3. maj 1998 om indførelse af euroen (2) træder euroen i stedet for valutaerne i de medlemsstater, der opfyldte de nødvendige betingelser for indførelse af den fælles valuta på det tidspunkt, hvor Fællesskabet indledte tredje fase af Den Økonomiske og Monetære Union.
            
         
               (2)
            
            
               Ved forordning (EF) nr. 2596/2000 (3) ændredes forordning (EF) nr. 974/98 med henblik på at lade euroen træde i stedet for Grækenlands valuta.
            
         
               (3)
            
            
               Ved forordning (EF) nr. 2169/2005 ændredes forordning (EF) nr. 974/98 med henblik på at forberede efterfølgende indførelse af euroen i medlemsstater, som endnu ikke har indført euroen som fælles valuta.
            
         
               (4)
            
            
               I henhold til artikel 4 i tiltrædelsesakten fra 2003 er Slovenien en medlemsstat med dispensation som defineret i traktatens artikel 122.
            
         
               (5)
            
            
               I henhold til Rådets beslutning 2006/495/EF af 11. juli 2006 i overensstemmelse med traktatens artikel 122, stk. 2, om Sloveniens indførelse af den fælles valuta den 1. januar 2007 (4) opfylder Slovenien de nødvendige betingelser for indførelse af den fælles valuta, og dispensationen til fordel for Slovenien skal ophæves med virkning fra den 1. januar 2007.
            
         
               (6)
            
            
               Indførelsen af euroen i Slovenien er betinget af, at de gældende bestemmelser om indførelse af euroen i forordning (EF) nr. 974/98 udvides til at gælde for Slovenien.
            
         
               (7)
            
            
               Sloveniens plan for overgang til euroen fastsætter, at eurosedler og mønter bør blive lovligt betalingsmiddel i denne medlemsstat på datoen for indførelse af euroen som dets valuta. Som følge heraf bør datoen for indførelse af euroen og datoen for indførelse af eurosedler og mønter være den 1. januar 2007. Ingen »udfasningsperiode« bør finde anvendelse.
            
         
               (8)
            
            
               Forordning (EF) nr. 974/98 bør derfor ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   Bilaget til forordning (EF) nr. 974/98 ændres i overensstemmelse med bilaget til nærværende forordning.
   Artikel 2
   Denne forordning træder i kraft den 1. januar 2007.
   
      Denne forordning er bindende i alle enkeltheder og gælder umiddelbart i hver medlemsstat i overensstemmelse med traktaten om oprettelse af det Europæiske Fællesskab.
      Udfærdiget i Bruxelles, den 7. november 2006.
      
         
            På Rådets vegne
         
         E. HEINÄLUOMA
         
         
            Formand
         
      
   
   
      (1)  EUT C 163 af 14.7.2006, s. 10.
   
      (2)  EFT L 139 af 11.5.1998, s. 1. Senest ændret ved forordning (EF) nr. 2169/2005 (EUT L 346 af 29.12.2005, s. 1).
   
      (3)  EFT L 300 af 29.11.2000, s. 2.
   
      (4)  EUT L 195 af 15.7.2006, s. 25.
   
      BILAG
      I bilaget til forordning (EF) nr. 974/98 indsættes følgende linje mellem dataene for Portugal og Finland.
      
         
                     Medlemsstat
                  
                  
                     Dato for indførelse af euroen
                  
                  
                     Dato for indførelse af eurosedler og mønter
                  
                  
                     Medlemsstat med »udfasningsperiode«
                  
               
                     »Slovenien
                  
                  
                     1. januar 2007
                  
                  
                     1. januar 2007
                  
                  
                     Nej«